Държавен вестник, бр. 62, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  62
7. разработва и осигурява разпростране­
нието на текуща информация на гражданите, 
обществените организации и медиите относно 
състоянието на пътищата, трафика и интен­
зитета на движение, главните и обходните 
маршрути, организацията на движението при 
кризи, бедствия и аварии и при утежнени 
метеорологични условия;
8. разработва, организира и възлага ин­
формационни кампании за предварително 
представяне и популяризиране на политиката 
и дейностите на Агенцията;
9. координира и контролира поддържа­
нето и актуализирането на информация на 
интернет страницата на Агенцията и на ад­
министративните структури към Агенцията, 
одобрява окончателните проекти на интернет 
страниците и изпълнението им;
10. изготвя и оформя презентации на пред­
седателя и на членовете на Управителния 
съвет на Агенцията и съгласува презентации 
на експерти на ведомството при участия в 
пресконференции, дискусии и др.;
11. организира изработката на печатни и 
аудио-визуални материали за изграждане на 
позитивен имидж и популяризиране полити­
ката на ведомството;
12. подпомага председателя и членовете на 
Управителния съвет на Агенцията с актуална 
информация за секторите, за които отговаря 
Агенцията;
13. работи в непрекъсната връзка и коорди­
нация със звената за връзки с обществеността 
на Министерския съвет и на Министерството 
на регионалното развитие и благоустройството, 
както и със звената за връзки с обществеността 
на другите министерства;
14. планира и организира вътрешните ко­
муникации на Агенцията;
15. подготвя, координира и осъществява 
организирането, провеждането и протоколно­
то осигуряване на пресконференции и други 
публични събития, инициирани от Агенцията, 
включително с международен характер;
16. координира и осъществява протоколно­
то осигуряване на официалните срещи на чле­
новете на Управителния съвет на Агенцията;
17. организира, отговаря и контролира 
предоставянето на обществена информация 
при условията и по реда на Закона за достъп 
до обществена информация съвместно с ком­
петентните звена на Агенцията;
18. осъществява и поддържа контакти с 
международни организации и институции в 
областта на пътната инфраструктура;
19. извършва преводи, изготвя становища, 
подготвя материали и води международна 
кореспонденция;
20. подготвя предварителни анализи, пре­
доставя информация и отговаря за актуални 
инициативи и дейности, засягащи изпълне­
нието на проекти в областта на пътната ин­
фраструктура по международни инициативи 
и програми;
21. съдейства на другите дирекции при 
осъществяване на кореспонденцията с меж­
дународните финансови институции;
22. подпомага Управителния съвет при 
изпълнението на функциите на държавна 
пътна администрация и координира учас­
тието на Агенцията в международни пътни 
организации;
23. събира, съхранява и предоставя ин­
формация по международни инициативи и 
програми;
24. осъществява и осигурява за нуждите 
на Агенцията писмени и симултанни преводи 
от чужд език на български език и обратно;
25. координира и подпомага организиране­
то, провеждането и протоколното осигуряване 
на официални и работни срещи, семинари, 
дискусии и кръгли маси в Агенцията.
Чл. 19. Дирекция „Бюджет, финанси и 
разплащания по проекти“:
1. разработва проекта на бюджет на Аген­
цията в съответствие с утвърдените стратегии, 
програми, прогнози, планове и указания на 
Министерството на финансите;
2. координира, организира и следи за из­
пълнението на бюджета на Агенцията;
3. организира, изготвя и представя в Ми­
нистерството на регионалното развитие и 
благоустройството ежемесечно заявка за осигу­
ряването на лимит за плащания на Агенцията, 
в т.ч. за държавните инвестиционни заеми, 
администрирани от Агенцията, в съответствие 
със закона за държавния бюджет на Република 
България за съответната година и указанията 
на министъра на финансите;
4. отговаря за правилната организация на 
счетоводството и отчетността на Агенцията в 
съответствие с действащото законодателство;
5. извършва счетоводно отчитане на прихо­
дите и разходите по пълна бюджетна класифи­
кация и по счетоводни сметки от сметкоплана 
на бюджетните предприятия и осъществява 
дейности по финансово-счетоводното отчитане 
на специализираните звена;
6. съставя месечни, тримесечни и годишни 
отчети за касовото изпълнение на бюджета 
на Агенцията, изготвя тримесечни и годиш­
ни оборотни ведомости и годишен финансов 
отчет на Агенцията;
7. контролира опазването на движимото 
и недвижимото имущество чрез провеждане 
на инвентаризации;
8. подпомага Управителния съвет на Аген­
цията за правилното и законосъобразното 
използване на финансовите ресурси;